మౌర్యానంతర కాలంలో పాంచాల స్వతంత్ర పాలకుల ఉనికిని న్యూమిస్మాటికు ఆధారాలు వెల్లడిస్తున్నాయి. వారు జారీ చేసిన నాణేలు అత్యధికంగా అహిచత్రా, పరిసర ప్రాంతాలలో లభిస్తాయి. అన్ని నాణేలు గుండ్రంగా ఉంటాయి. ఇవి రాగి మిశ్రమంతో తయారు చేయబడతాయి. వీటి పైభాగంలో ఒక సెటు నమూనాను కలిగి ఉంటాయి. లోతుగా కోసిన చదరపు పంచు మూడు చిహ్నాల వరుసను కలిగి ఉంటుంది. పాలకుడి పేరు వాటి క్రింద ఒకే వరుసలో ఉంచబడుతుంది. మరొక వైపు దేవతల వర్ణనలను లేదా కొన్నిసార్లు వాటి లక్షణాలను కలిగి ఉంటుంది. దీని పేర్లు జారీచేసేవారి పేర్లలో ఒక భాగం (ఉదాహరణకు, అగ్నిమిత్ర నాణేలు అగ్ని వర్ణనను కలిగి ఉంటాయి). ఈ నాణేల మీద దొరికిన పాలకుల పేర్లు వంగపాల, యజ్ఞపాల, దమగుప్తుడు, రుద్రగుప్తుడు, జయగుప్తుడు, సూర్యమిత్ర, ఫల్గుణీమిత్ర, భానుమిత్ర, భూమిమిత్ర, ధ్రువమిత్ర, అగ్నిమిత్ర, ఇంద్రమిత్ర, విష్ణుమిత్ర, జయమిత్ర, ప్రజాపతిమిత్ర, వరుణమిత్ర, యుగసేన, అనామిత్ర, భద్రఘోష, యుగసేన (వరుణమిత్ర, యుగసేన, అనామిత్ర నాణేలలో ఏ దేవతను ప్రదర్శించరు). వైధీపుత్ర ఆశాధసేన తన పబోస శాసనం లో తన తాతగా పేర్కొన్న అహిచత్ర పాలకుడు షౌనకాయనిపుత్ర వంగపాల ఆయన ముద్రించిన నాణెలలో ఉన్న వంగపాల రాజుగా గుర్తించబడ్డాడు. దమగుప్తా పేరు మట్టి సీలింగులో కూడా ఉంది. 
అహిచత్రా చివరి స్వతంత్ర పాలకుడు బహుశా అచ్యుత అయి ఉండవచ్చు. ఆయన సముద్రగుప్తుడి చేతిలో ఓడిపోయాడు. తరువాత పాంచాలాను గుప్తసామ్రాజ్యంలో విలీనం చేసుకున్నాడు. అహిచత్ర నుండి దొరికిన అచ్యుత నాణేలు మరొక వైపున ఎనిమిది చువ్వల చక్రం, అచ్యుత ఉన్నాయి.



భౌగోళిక విస్తరణ
మౌర్యకాలం తరువాత
చరిత్ర
వేదకాలం